Used 2018 Volkswagen Tiguan Trendline 2.0 8sp at w/Tip 4M Platinum Grey Met 14,500 KM for Sale - $28999.0 | Vantage Motors VW | #U2679
Inventory #: U2679 Prettige Vadersdagprojekte om (op die nippertjie) aan te pak
JY LEES NOU Prettige Vadersdagprojekte om (op die nippertjie) aan te pak
Vir die heel kleintjies (grondslagfase)
Maak ’n jassie vir ’n vuurhoutjieboksie deur ’n prentjie op die boksie te plak. (Laat die kinders elkeen hul eie sketsies maak.) Moenie die “vuurstroke” langs die kant toeplak nie! Plak sommer ’n magneet aan die onderkant van die boksie vas sodat pa dit op die yskasdeur kan hou vir die volgende kragonderbreking. – Ilze Theron Koorts
Verf ’n eenvoudige ontwerp (soos ’n gesiggie) of ’n slagspreuk op ’n klip wat pa as ’n papiergewig kan gebruik. – Simone Maree
Teken ’n prentjie op ’n kardoessak en vra ma om vir pa ’n stukkie droëwors in die sak te sit. – Megan Nieuwoudt
Maak ’n eenvoudige boekmerkie van roomysstokkies of karton.
. . . of ’n kaartjie (gaan loer op pinterest vir hope inspirasie)
. . . of iets wat hy op die muur kan plak
Wees kreatief met glasflesse. Verf of plak iets soos “Dis lekker om pa te ken” op die fles en vul dit met sy gunstelinglekkergoed. – Anoniem
Pak vir pa ’n peuselboksie vir die werk
Maak eenvoudige sleutelhouers deur ’n sketsie te laat lamineer, en ’n sleutelring deur die een hoek te druk.
Help die kinders om “geskenkbewyse” uit te dink waarmee hulle pa hulp met takies in en om die huis belowe, soos karwas, tuinnatmaak en koffie skink. Doen moeite met die aanbieding van die geskenkbewyse. – Deidre Worsley
Maak ’n boekmerk van afvalstukkies leer, lap of karton. – Die Besige Huisvrou
Brand ’n klomp foto’s van die kinders op ’n CD vir pa. Versier die CD se bo-kant met permanente merkers. – Ulmari Venter Daniel
Maak ’n jassie vir die koffiebeker wat hy in die motor of by die werk gebruik
Maak vir pa lekker klapperys.
Hierdie resep kom uit ons tydskrif Huisgenoot 100 Beste Resepte: Poedings en Soetgoed. Dis ideaal vir die klaskamer omdat jy nie ’n plaat of stoof daarvoor nodig het nie en selfs die heel kleintjies die metodes sal kan baasraak. Laat die kinders bestanddele deel sodat elkeen net genoeg het om vir pa ’n fles vol klapperysballe te maak.
LEWER SOWAT 70 BALLETJIES
830 ml versiersuiker, gesif
900 ml klapper
paar druppels pienk koekkleursel
Plaas ’n strook bakpapier op ’n skinkbord.
1 Meng al die bestanddele behalwe die kleursel en roer baie goed. Die mengsel is styf, gebruik dus jou hande
om alles goed te meng.
2 Deel die mengsel in twee dele en kleur die een deel met ’n paar druppels koekkleursel.
Vorm klein balletjies en laat staan dit op die bakpapier tot dit hard word. Bêre in ’n lugdigte houer.